Colt Single Action Army

KinnigBro orin DoareRevolver, platinenn un-oberMunisionoù.45 Colt (da gentañ)Meur a galibr all goude, eus an .22 Long Rifle d'ar .45 ACPProduerColtBloavezh krouidigezh1872Mare servij1873 - 1945 (Stadoù-Unanet)Niver produetWar-dro 457.000Perzhioù teknikelMas1.048 gramHirder330 mmEndalc'hTaboulin 6 tennLezennRummad e Bro-C'hallD (skouerennoù kentañ), B (adalek an niverenn serienn 192.000 ha/pe gant ar meneg "SA" en niverenn) Le classement du Colt Modèle 1873 "Single Action", 01/09/2023 (lennet d'ar 06/03/2024)

Ar Colt Single Action Army, anvet ivez SAA, Model P, M1873 pe Peacemaker (Peoc'haer) zo ur revolver un-ober savet e 1872 evit gouarnamant Stadoù-Unanet Amerika gant ar Colt's Patent Firearms Manufacturing Company (anvet bremañ Colt's Manufacturing Company). Arm-dorn standard an U.S. Army e voe eus 1873 betek 1892.

Poblek e voe ar Colt SAA e dibenn an  e SUA e-mesk ar boliserien, an dorfedourien hag ar c'howboyed. Un arouez eo eus astenn ar vro war-zu ar c'hornôg. Meur a adstumm anezhañ a zo bet kinniget, e 30 kalibr disheñvel hag hirderioù kanol a bep seurt. Ur pezh dastumadeg eo deuet da vezañ ha gwerzhet e vez skouerennoù nevez gant an embregerezh Colt c'hoazh. Colt Single Action Army war lec'hienn an embregerezh Colt (lennet d'ar 06/03/2024)

E 2011 e voe dibabet ar Colt SAA evel arm ofisiel Arizona goude ur votadeg gant Sened ar Stad. Arizona gets an official state gun, 30/04/2011 (lennet d'ar 06/03/2024)


 Implijerien vrudet 
Meur a zen brudet en deus implijet ar Colt SAA en istor, en o zouez :

 George Armstrong Custer (1839 - 1876), komandant amerikan lazhet en emgann Little Bighorn a-enep da indianed Lakota ha Cheyen ;
 an torfedour amerikan Robert LeRoy Parker (1866 - war-dro 1908), anavezetoc'h dindan e anv Butch Cassidy DOBUZINSKIS Alex, Wild ! Butch Cassidy's Gun draws $175,000 auction bid, embannet d'an 02/10/2012 (lennet d'ar 06/03/2024);
 ar jeneral amerikan George S. Patton (1885 - 1945), a gustume dougen ur revolver Single Action Army dezhañ ul lamm olifant engravet RONDEAU Benoît, Les revolvers de Patton, 28/04/2018 (lennet d'ar 06/03/2024).
 an aktour stadunanat John Wayne (1907 - 1979) a implije kalz ar revolver en e filmoù western Pajenn an aktour war lec'hienn an IMFDB (lennet d'ar 06/03/2024).

 Daveennoù 

Rummad:Revolverioù
Rummad:Armoù SUA
Rummad:Armoù implijet er westernoù